ྩ་མཱཾཿ།དེ་ལྟར་རྡོ་རྗེའི་དབང་བསྐུར་བ་ལ་བརྟེན་ནས་ཉོན་མོངས་པའི་དྲི་མ་དག།ས་དགུ་ནོན་ཏེ།མཐར་དབང་དྲག་པདྨའི་ཐུགས་དང་གཉིས་སུ་མེད་པའི་ཡེ
ཤེས་ཀྱི་རྡོ་རྗེར་རྟོགས་ཤིང་ཐོབ་པར་བྱས་པ་ཡིན་པས་དེ་ལྟར་ང་རྒྱལ་བསྐྱེད་ལ་རྡོ་རྗེ་ལན་གསུམ་གསོར་ཞིག།ཕྱག་གཡོན་ཏུ་གནམ་ལྕགས་ཀྱི་སྡིག་པ་ཁ་དགུ་མིག་དགུ་པ་གཏད་པར་མོས་མཛོདཿཧཱུྃཿ
བཛྲ་ཀྲོ་དྷ་ཡ་ཀྲཱ་མེ་དཔལ་གྱིཿཐུགས་སྦྲུལ་ལྕགས་སྡིག་ཁ་དགུ་མིག་དགུ་ནིཿཔདྨ་ཐོད་ཕྲེང་རྡོ་རྗེ་གཤོག་རྒོད་ཀྱིཿཕྱག་མཚན་འདི་ནི་ཁྱོད་ལ་སྦྱིན་པ་ཡིསཿལྷ་སྲིན་སྡེ་བརྒྱད་འདུལ་བའི
དདབང་ཐོབ་ཤོགཿཨོཾ་གུ་རུ་ཡཀྑ་ཀྲོ་དྷ་ཨ་བྷི་ཥིཉྩ་ཨཱཿདེ་ལྟར་ལྕགས་སྡིག་ནག་པོས་དབང་བསྐུར་བ་ལ་བརྟེན་ནས།ལྷ་སྲིན་སྡེ་བརྒྱད་ཐམས་ཅད་འདུལ་བ་དང་རྒྱལ་བ་སེན་འབྱུང་པོ་འདུལ
བའི་དབང་ཐོབ་པར་གྱུར་ཅིག།དེ་ནས་བཀོད་པ་རྟགས་ཀྱི་ཆས་རུས་པ་དང་དུར་ཁྲོད་ཀྱི་རྒྱན་རྣམས་ཀྱིས་གནས་རྣམས་སུ་བརྒྱན་ཅིང་མངའ་གསོལ་བར་མོས་ཤིག།རུས་པའི་རྒྱན་དྲུག་འཆིང་ཚུལ་བྱས་ལ།ཧཱུྃཿ
རྡོ་རྗེ་ཐོད་ཕྲེང་སྣང་སྟོང་བདེ་བའི་སྐུཿགསལ་ལ་མ་འདྲེས་དུར་ཁྲོད་རུས་པས་བརྒྱནཿསྦྱིན་པའི་རང་བཞིན་ཕྱག་གདུབ་ཞབས་གདུབ་དང་ཿབཟོད་པའི་རང་བཞིན་ཐོད་པའི་སྙན་ཆ་དང་ཿཚུལ་ཁྲིམས

རང་བཞིན་འོད་ཀོར་སྐེད་རྒྱན་དང་ཿབརྩོན་འགྲུས་རང་བཞིན་རིན་ཆེན་སེ་མོ་དོཿབསམ་གཏན་རང་བཞིན་ནོར་བུའི་མགུལ་རྒྱན་ཆསཿཤེས་རབ་རང་བཞིན་མཛེས་པའི་དབུ
རྒྱན་ཏེཿརྒྱན་དྲུག་ཕ་རོལ་ཕྱིན་པའི་དབང་བསྐུར་རོཿཨོཾ་སརྦ་བི་མ་ཨ་བྷི་ཥིཉྩ་མཱཾཿདུར་ཁྲོད་བདག་པོ་པདྨ་ཐོད་ཕྲེང་རྩལཿབུ་ལ་དབང་བསྐུར་བྱིན་གྱིས་བརླབ་ཏུ་གསོལཿཨོཾ་ཥ་ཊ་ཨ་ལཾ་ཀ་ར་ཨ
བྷི་ཥིཉྩ་མཱཾཿདེ་ལྟར་རྒྱན་དྲུག་གིས་དབང་བསྐུར་བ་ལ་བརྟེན་ནས་ཉོན་མོངས་པའི་དྲི་མ་དྲུག་དག།ལམ་ཕ་རོལ་ཏུ་ཕྱིན་པ་དྲུག་མཐར་ཕྱིན།འབྲས་བུ་ཡེ་ཤེས་དྲུག་ཐོབ་པའི་སྐལ་ལྡན་ཏུ་བྱས་སོ།།དུར་ཁྲོད་ནས
བརྒྱད་བྱིན་ལ།ཧཱུཾཿརྒྱལ་སྲས་ཁྱོད་ཀྱི་སྐུ་སྟོད་ལཿགླང་ཆེན་ཀོ་རློན་འདི་གསོལེ་བསཿགཏི་མུག་འཇོམས་པའི་སྟོབས་ལྡན་ནསཿཤེས་རབ་མཆོག་ལྡན་དབང་ཐོབ་ཤོགཿཨོཾ་མ་ཧཱ་ཧསྟི་ཙ
མ་ར་ཨ་བྷི་ཥིཉྩ་ཧཱུཾཿགྲུམ་ཏུ་བཀོན་ཚུལ་ཿ།ཧཱུཾཿརྒྱལ་སྲས་ཁྱོད་ཀྱི་སྐུ་སྙེད་ལཿམི་ཡི་པགས་ཆེན་འདི་གསོལ་བ་སཿའཁོར་བར་མི་དོགས་ནུས་སྟོབས་ལྡནཿརྟོགས་གྲོལ་ལྡན་པའི་དབང་ཐོབ་ཤོ་གཿ།
ཨོཾ་ནྲྀ་ཙ་མ་ར་ཨ་བྷི་ཥིཉྩ་ཧཱུཾཿསྐེད་པར་འཆིང་ཚུལ་བྱ།ཧཱུཾཿརྒྱལ་སྲས་ཁྱོད་ཀྱི་སྐུ་སྨད་ལཿསྟག་གི་ཤམ་ཐབས་འདི་གསོལ་བསཿའཁོར་བ་སྒྲོལ་བའི་ནུས་སྟོབས་ལྡནཿམཐའ་གཉིས་འཇོམས་པའི

དབང་ཐོབ་ཤོགཿཨོཾ་བྱཱ་བྷཱ་ཙ་ར་ཨ་བྷི་ཥིཉྩ་ཧཱཾཿསྐུ་སྨད་ལ་འཆིང་ཚུལ་བྱ།ཧྲཱིཾཿརྒྱལ་སྲས་ཁྱོད་ཀྱི་སྐུ་ལུས་ལཿཐོད་ཕྲེང་རྒྱན་གྱིས་རབ་བརྒྱན་པསཿཆོས་སྐུ་མཐར་ཕྱིན་ནུས་སྟོབས་ལྡནཿརྣམ་རྟོག་འཇོམས།
པའི་དབང་ཐོབ་ཤོགཿཨོཾ་ཀ་པཱ་ལ་མཱ་ལེ་ཨ་བྷི་ཥིཉྩ་ཧཱུྃཿམ་བུར་པར་བཀོད་ཚུལཿ།ཧཱུཾཿརྒྱལ་སྲས་ཁྱོད་ཀྱི་སྐུ་མཆོག་ལཿགདུག་པ་སྦྲུལ་གྱིས་རབ་བརྒྱན་པསཿཞེ་སྡང་རྣམ་དག་མཐུ་སྟོབས་ལྡནཿ
དུག་ལྔ་འཇོམས་པའི་དབང་ཐོབ་ཤོགཿཨོཾ་ཀ་མ་དྷུ་ཨ་བྷི་ཥིཉྩ་ཧཱུཾཿཡན་ལག་བརྒྱན་ཚུལ་བྱ།ཧཱུྃཿརྒྱལ་སྲས་ཁྱོད་ཀྱི་སྐུ་མཆོག་ལཿརཀྟའི་ཐིག་ལེ་འདི་གསོལ་བསཿའཁོར་བ་འདྲེན་པའི་ནུས
སྟོབས་ལྡནཿམཆོག་གི་འགྲོ་དོན་བྱེད་པར་ཤོགཿཨོཾ་རཀྟ་ཨ་བྷི་ཥིཉྩ་ཧཱུཾཿམཐུར་ཚོས་གཉིས་སུ་ཐུགས་ཚུལ་བྱ།ཧཱུྃཿརྒྱལ་སྲས་ཁྱོད་ཀྱི་ཞལ་ངོ་ལཿཞག་གི་ཟོ་རིས་འདི་གསོལ་བསཿཡེ་
ཤེས་བདུད་རྩིའི་བཅུད་སྟོབས་ལྡནཿཡེ་ཤེས་བདུད་རྩིས་སྨིན་པར་ཤོགཿཨོཾ་ཛྙཱ་ན་ཨ་མྲྀ་ཏ་ཨ་བྷི་ཥིཉྩ་ཧཱུཾཿམགྲིན་པར་ཐུགས།ཧཱུྃཿརྒྱལ་སྲས་ཁྱོད་ཀྱི་ཞལ་རས་ལཿཐལ་ཆེན་ཚོམ་བུ་འདི
གསོལ་བསཿམ་མོ་མཁའ་འགྲོ་དབང་སྡུད་ནསཿབདུད་བཞི་འཇོམས་པའི་དབང་ཐོབ་ཤོ་གཿཨོཾ་མ་ཧཱ་བ་སུ་ཨ་བྷི་ཥིཉྩ་ཧྲཱིཿདཔྲལ་བར་བྱུགས་ཚུལ་བྱ།དེ་ལྟར་དུར་ཁྲོད་ཆས་བརྒྱད་ཀྱི་དབང་།

ལ་བརྟེན་ནས།རྣམ་ཤེས་ཚོགས་བརྒྱད་གནས་སུ་དག།འཕགས་ལམ་ཡན་ལག་བརྒྱད་ཐོབ་པའི་སྐལ་ལྡན་ཏུ་བྱས་སོ།།དེ་ལྟར་སྐུའི་ཆས་དང་ཕྱག་མཚན་གྱིས་མངའ་གསོལ
བས་སྲིད་པ་གསུམ་ན་ཆེ་བཙན་འགྲན་ཟླ་དང་བྲལ་བའི་གཟི་བརྗིད་དུས་མཐའི་མེ་ལྟར་འབར་བའི་ང་རྒྱལ་སྐྱེད་མཛོད།།རིགས་ཀྱི་བུ་ཁྱེད་རྣམས་ལ་དབང་དྲག་པདྨའི་ཡོན་ཏན་མངའ་གསོལ་གྱི་དབང་བསྐུར
བས།ལུས་ངག་ཡིད་གསུམ་གནས་འགྱུར་ཏེ།གུ་རུ་པདྨའི་སྐུ་གསུང་ཐུགས་སུ་བྱིན་གྱིས་བརླབས་པ་ཡིན་པས།དུས་རྟག་ཏུ་བདེ་གཤེགས་འདུས་པ་བླ་མའི་ང་རྒྱལ་དང་མ་བྲལ་བར་གྱིས
ཤིགཿམཐར་ཐུག་གི་འབྲས་བུ་སྐུ་གསུང་ཐུགས་ཡོན་ཏན་མ་ལུས་པ་ཐོབ་པར་འགྱུར་རོ།།ལྔ་པ་ཕྲིན་ལས་ཀྱི་དབང་བསྐུར་ཞུ་བའི་ཕྱིར་གསོལ་འདེབས་ཀྱི་རྗེས་ཟློས་མཛོད།ཀྱེཿབླ་མ་སངས་རྒྱས་འདུས་
པའི་སྐུཿའགྲོ་མགོན་བདག་ལ་དགོངས་སུ་གསོལཿགུ་རུའི་ཕྲིན་ལས་རྣམ་བཞིའི་དབང་ཿབདག་ལ་རྫོགས་པར་བསྐུར་དུ་གསོལཿལན་གསུམ།དཀྱིལ་འཁོར་གྱི་ཕྱོགས་བཞིའི་དབང་རྫས་རྣམས་རིམ
པར་ཧཱུྃ་ཏྲཱཾ་ཧྲཱིཿཨཱཿརྣམས་ལས་བྱུང་བའི་བུམ་པ་ལ་སོགས་པ་ལས་སོ་སོར་སྒྲུབ་པའི་ནུས་པ་དང་ལྡན་པས་རིམ་པར་དབང་བསྐུར་བར་སྒོམས་ཤིག།ཤར་གྱི་བུམ་པ་གཏད་ལ།ཧཱུཾཿརྡོ་རྗེ་རྣམ་རྒྱལ་བདུད་རྩིའི་བུམ་པ

ཡིསཿསྐལ་ལྡན་རིགས་ཀྱི་བུ་ལ་དབང་བསྐུར་བསཿམི་མཐུན་འཇིགས་པ་བརྒྱད་ལས་སྐྱོབ་པ་ཡི་སཿཞི་བའི་ཕྲིན་ལས་ཐམས་ཅད་འགྲུབ་པར་ཤོ་གཿཨོཾ་ཨཱཿཧཱུྃ་ཤཱནྟིཾ་ཀུ་རུ་ཡེ་ཨ་བྷི་ཥིཉྩ་ཧཱུཾཿལྷོའི་ཚོགས
གཏད་ལ།ཧཱུྃཿཞལ་ཟས་ལོངས་སྤྱོད་ཚོགས་ཀྱི་མཆོད་པ་འདིསཿསྐལ་ལྡན་རིགས་ཀྱི་བུ་ལ་དབང་བསྐུར་བསཿལོངས་སྤྱོད་འབྱོར་པ་དྲུག་དང་ལྡན་པ་ཡིཿརྒྱས་པའི་ཕྲིན་ལས་ཐམས་ཅད་འགྲུབ
པར་ཤོགཿཨོཾ་ཨཱཿཧཱུཾ་པུཥྚིཾ་ཀུ་རུ་ཨ་བྷི་ཥིཉྩ་ཧཱུྃཿནུབ་ཀྱི་གཏོར་མ་གཏད་ལ།ཧཱུཾཿཤ་ལྔ་བདུད་རྩི་དམར་གྱི་གཏོར་མ་འདིཿསྐལ་ལྡན་རིགས་ཀྱི་བུ་ལ་དབང་བསྐུར་བསཿམོས་པ་རྣམ་བཞིས་འགྲོ་བ་འདུལ་བ
ཡིཿདབང་གི་སྲིད་ལས་ཐམས་ཅད་འགྲུབ་པར་ཤོགཿཨོཾ་ཨཱཿཧཱུྃ་པཱ་ཤཾ་ཀུ་རུ་ཡེ་ཨ་བྷི་ཥིཉྩ་ཧཱུྃཿཀྱང་གི་བུར་པ་གཏང་ལ།ཧཱུཾཿ།དབང་དྲག་ཕུར་པ་ཡེ་ཤེས་ལྷ་ཡི་སྐུཿསྐལ་ལྡན་རིགས་ཀྱི་བུ་ལ་དབང
བསྐུར་བསཿདགྲ་བགེགས་ཐམས་ཅད་རྩད་ནས་གཅོད་པ་ཡིཿདྲག་པོའི་ཕྲིན་ལས་ཐམས་ཅད་འགྲུབ་པར་ཤོ་གཿཨོཾ་ཨཱཿཧཱུཾ་མཱ་ར་ཡ་ཀུ་རུ་ཡེ་ཨ་བྷི་ཥིཉྩ་ཧཱུཾཿདེ་ལྟར་ཕྲིན་ལས་རྣམ་པ་བཞི་ཡི་དབང་རིགས
ཀྱི་བུ་ཁྱོད་ལ་བསྐུར་བས།ཞི་རྒྱས་དབང་དྲག་བཞི་ཡི་ཕྲིན་ལས་ཀྱིས་སེམས་ཅན་གྱི་དོན་རྒྱ་ཆེན་པོ་གྱིས་ཤིག།མཐར་ཐུག་འབྲས་བུ་འགྲོ་དོན་དཔག་ཏུ་མེད་པར་འགྲུབ་པར་འགྱུར་རོ།།དྲུག་པ་སྒྲུབ་ཅིང་མཆོད་པའི

རྫས་རྣམས་ཀྱིས་དབང་བསྐུར་བས།ལྷ་དང་སྲུང་མ་རྣམས་འབོད་པ་དང་མཆོད་པ་དང་བརྟེན་པའི་དབང་ཐོབ་པར་སྒོམས་ཤིག།སྨན་རཀ་གཏོར་གསུམ་ལག་ཏུ་གཏད་ཅིང་མདུན་དུ་བཤམ།ལག་གཡས
གཡོན་ནན་དུ་ནང་གླིང་དང་ཐོད་སུ་ཁ་ཊྭཱཾ་རྣམས་གཏད་ལ།ཧཱུཾཿབླ་མ་རིག་འཛིན་མཁའ་འགྲོའི་ཚོགས་བཅས་རྣམསཿའབོད་པའི་དམ་རྫས་ཐོད་ཛ་རྐང་གི་དུངཿམཆོད་པའི་དམ་རྫས་སྨན་རཀ་གཏོར་མ་གསུམཿ།བསྟན་
པའི་དམ་རྫས་ཐོད་སྐུ་ཁ་ཊྭཱཾ་གཿའབོད་མཆོད་སྟེན་གསུམ་གསང་བའི་དམ་རྫས་འདིཿསྐལ་ལྡན་སྒྲུབ་མཆོག་ཁྱོད་ལ་གཏད་པར་བགྱིཿ།རྟག་ཏུ་མི་འབྲལ་ལུས་དང་གྲིབ་བཞིན་འགྲོགསཿཨོཾ་ཨཱཿཧཱུཾ་གུ་ཧྱ་
ས་མཱ་ཏི་ཨ་བྷི་ཥིཉྩ་ཧཱུཾཿརིགས་ཀྱི་བུ་ཁྱོད་ལ་སྒྲུབ་རྫས་ཀྱི་དབང་འདི་བསྐུར་བསཿའབོད་མཆོད་སྟེན་གསུམ་གྱི་རྫས་འདི་དག་དང་དུས་རྟག་ཏུ་མི་འབྲལ་བར་གྱིས་ཤིག།དུས་རྟག་ཏུ་ཡི་དམ་གྱི་ལྷ་ཚོགས་མཆོད་པ་དང
བསྟེན་པའི་ལས་མཛོད་ཅིག།ཅེས་རྗེས་གནང་སྦྱིན།བདུན་པ་མཐའ་རྟེན་ལ་གཉིས།གཏོར་དབང་དང་།དྲེགས་པའི་སྲོག་དབང་ངོ་།།དང་པོ་ནི།ཆགས་མེད་དབང་བསྒྲིགས་ལས་དབང་གཏོར་སྒྲུབ་ཚུལ་གོང་དུ་སྤྲོས་པ་ལྟར་བསྟན་པ་ནི་གཞུང་གི་སྨིན
བྱེད་གཏོར་མའི་རྗེས་སུ་གནང་བ་ཞེས་བྱིན་རླབས་བསྡུས་པ་ཟུར་དུ་བཞུགས་པའི་དགོངས་པར་སྣང་བ་མ་ཟད།ལ་ལས་དབང་གཏོར་བཤམས་ནས་གཏོར་དབང་མེད།།ཅེས་གསུངས་པ་ལ་དཔག་ན་གཏོར་མའི་སྨིན་བྱེད་དེ་ངེས་པར་འདིར་བླངས་ཡོད་པར་འདྲའང་ད་ལྟའི་དབང

བསྒྲིགས་དང་དབང་རྒྱུན་གཉིས་ཀར་དེ་འདྲའི་སྒོས་མི་འདུག་པས་ས་བཅད་ཙམ་དུ་རྡོ་རྗེ་སྤྱི་ཐུགས་ནས་བཀབ་པ་ནི།སྦུབ་གཏོར་ཐོགས་ལ།བདུན་པ་མཐའ་རྟེན་གཏོར་མའི་དབང་བསྐུར་བ་ལ་འདུན་པ་འདི་བཞིན་ཏུ་མཛད་འཚལ།གཏོར་མ་ལྟར
གསལ་བའི་གནས་གསུམ་ནས་འོད་ཟེར་དཀར་དམར་མཐིང་གསུམ་འཕྲོས།སློབ་མའི་གནས་གསུམ་དུ་ཐིམ་མས་སྐུ་གསུང་ཐུགས་ཀྱི་དབང་དང་དངོས་གྲུབ་ཐམས་ཅད་ཐོབ་པར་མོས་སུ་བཅུག་ལ།ཧཱུྃ།འགྲོ་བ
འདྲེན་མཛད་དྲག་པོ་ཐོད་ཕྲེང་སྐུ།།ཨོཾ་རྒྱན་ཡུལ་བྱོན་འགྲོ་ཀུན་ལམ་སྔ་དྲངས།།རྒྱ་གར་ཡུལ་བྱོན་ཐོས་བསམ་སྐྱོན་མེ་སྦར།།བོད་ཀྱི་ཡུལ་བྱོན་གདུག་པ་མ་ལུས་བཏུལ།།སྐུ་ཚབ་ལུང་བསྟན་གསུང་ཚབ་གཏེར་དུ་སྦས
ཐུགས་ཀྱི་དགོངས་པ་དད་ལྡན་བུ་ལ་འབེབས།།སྨིན་གྲོལ་དབང་དང་གདམས་པ་མ་ལུས་ཀུན།།སྐལ་ལྡན་བུ་མཆོག་འདི་ལ་སྩལ་དུ་གསོལ།།ཨོཾ་ཨཱཿཧཱུཾ་གུ་རུ་དྷེ་ཝ་དྷཱ་ཀི་ནཱི་བ་ལིཾ་ཏ་ཨ་བྷི་ཥིཉྩ་ཨོཾ་ཨཱཿཧཱུྃ་ཧྲཱིཿཧཱ།ཞེས་གནས
གསུམ་དུ་བཞག་སྟེ་དབང་བསྐུར་བའི་མཐར་གཏོར་མའི་ལྷ་སློབ་མ་ཝ་ཐིམ་པར་མོས།གཉིས་པ་ནི།སློབ་མ་དམ་ཚིག་དང་ནུས་པའི་གདིང་ལྡན་པ་རེ་རེ་ཙམ་ལས་ཁྱབ་བརྡལ་དུ་བྱ་བ་མིན་པས་དེའི་ཚུལ་ཟུར་དུ་ཤེས་སོ།།བརྒྱད་པ་རྒྱལ་ཐབས་སྤྱི་བླུགས་ཀྱི་དབང་།།
བསྐུར་བའི་དོན་ཏུ།ཁྱེད་རང་རྣམས་རྐང་པ་སྐྱིལ་ཀྲུང་།ལག་པ་མཉམ་གཞག།སྒལ་ཚིགས་དོང་རྩེ་བརྩེགས་པ་ལྟ་བུ།མིག་སྣ་རྩེ།ལྕེ་ཡ་རྐན།མཆུ་དང་སོ་རང་བབ།མགྲིན་པ་ཡིད་ཙམ་དགུག་

སེམས་རྣམ་དག་སྤྲིན་མེད་ཀྱི་ནམ་མཁའ་ལ་བསིལ་བུས་མ་བསྐྱོད་པ་ལྟ་བུ་སྟེ་གནས་ལུགས་ཀྱི་སྟེང་དུ་ཡུལ་དྲུག་འཛིན་པས་མ་བསླད་པར་རང་སར་ཆམ་མེར་ཞོག་ཅིག་བྱས་པ།ཐ་མས་རྡོ་རྗེ་དྲིལ་བུ་རྣམ
མཁར་འཛིན་པས་ཚིག་འདིས་གསལ་གདབ་བོ།ཧཱུྃཿལྟོས་ཤིག་ལྟོས་ཤིག་ནམ་མཁའ་འདི་ལ་ལྟོསཿནམ་མཁའ་མཐའ་དབུས་མེད་པ་ཆོས་ཀྱི་སྐུཿནམ་མཁའ་གསལ་འགྲིབ་མེད་པ་ཆོས་ཀྱི་སྐུཿ།ཁ
དོག་ངོས་བཟུང་མེད་པ་ཆོས་ཀྱི་སྐུཿནམ་མཁའ་འདི་དང་རང་སེམས་གཉིས་སུ་མེདཿབདེ་ཆེན་ཕྱག་རྒྱ་ཆེན་པོའི་དབང་བསྐུར་རོ།ཿ།ཞེས་བརྗོད་ལ་གསལ་སྟོང་དབྱེར་མེད་དོན་ལ་ཅི་གནས་བཞག་གོ།།དེ་ལྟར་བཞི་པ་ལྟ་བ་སྤྱི་
འབྱམས་ཀྱི་དབང་བསྐུར་བ་ལ་བརྟེན་ནས།དྲི་མ་བག་ཆགས་དང་བཅས་པ་དག།ལམ་སྤྲོས་པའི་མཐའ་ཐམས་ཅད་དང་བྲལ་བ་སྒོམ་པ་ལ་དབང་།མཐར་ཐུག་ངོ་བོ་ཉིད་སྐུ་ཐོབ་པའི་སྐལ་ལྡན་ཏུ་བྱས་པ་ཡིན
ནོ།།བླ་མ་དང་དཀྱིལ་འཁོར་པའི་ལྷ་ཚོགས་རྒྱལ་བ་སྲས་དང་བཅས་པ་རྣམས་ཀྱིས་བཀྲ་ཤིས་པའི་བདེན་ཚིག་དབྱངས་སུ་ལེན་ཅིང་མེ་ཏོག་གི་ཆར་བསྙིལ་བས་ཁྱེད་རང་རྣམས་ལ་དབང་གི་ཡེ་ཤེས་སྔར་མ་སྐྱེས་པ་རྣམས
སྐྱེས་ཤིང་།སྐྱེས་པ་གོང་ནས་གོང་དུ་འཕེལ་ཞིང་བརྟན་པར་བྱས་པར་མོས་ཤིག།ཞལ་ནས་གསུངས་པས་ཐོག་དྲངས་ཤིས་བཅི་རིགས་དང་།རྟེན་སྙིང་།སུ་པྲ་ཏིཥྛ་རྣམས་བརྗོད་ལ་མེ་ཏོག་འཐོར་རོ།།དེ་དག་གིས་སྤྲུལ་པའི་གཏེར་ཆེན

ཉང་རལ་ཉི་མ་འོད་ཟེར་གྱི་ཟབ་གཏེར་ལས་བྱོན་པའི་གུ་རུ་དྲག་པོ་བདེ་གཤེགས་འདུས་པའི་རྩ་བའི་དབང་སྨིན་ལམ་དབང་གི་རྒྱལ་པོ་མ་བུ་ཟུང་བསྡེབས་རིག་འཛིན་བརྒྱད་པའི་ཕྱག་བཞེས་ལྟར་ལེགས་པར་བསྐུར་གྲུབ་པ་ཡིན
པས་གསང་སྔགས་རྡོ་རྗེ་ཐེག་པའི་དམ་ཚིག་སྤྱི་དང་།ཁྱད་པར་བླ་མ་ཞི་དྲག་ཡི་དམ་གྱི་ལྷར་བཟུང་ཞིང་དམ་ཚིག་རྣམས་ཚུལ་བཞིན་དུ་བཟུང་བར་བགྱིའོ་སྙམ་པས་འདིའི་རྗེས་ཟློས་མཛོད།དཀྱིལ་འཁོར་གཙོ་བོ་རྡོ་རྗེ་འཆང
པདྨ་རྒྱལ་པོ་དགོངས་སུ་གསོལཿ།བདག་ཅག་ལས་ལྡན་ཐེག་ཆེན་རིགསཿ།གསང་བ་མཆོག་ཏུ་བློ་ངེས་ཤིང་ཿལུས་དང་སྲོག་ལ་ལྟོས་མེད་པརཿདམ་ཚིག་བཀའ་སྩལ་གཞུང་བཞིན་བསྒྲུབ།ངེས་པར་གནང
ཞིང་བཟུང་དུ་གསོལཿལན་གསུམ།གཏང་རག་མཎྜལ།ལུས་ལོངས་སྤྱོད་འབུལ་བ།དགེ་བསྔོ་སྤྱི་ལྟར་བྱས་ལ་སློབ་མ་རྣམས་གྱེས།སློབ་དཔོན་གྱིས་ཚོགས་ལ་རོལ་ཞིང་ལྷག་མ་བཏང་བ།བསྐུལ་ཆད་བརྟན་རྟ་བྲོ་དངོས་གྲུབ་བླང་བ།གཏང
རག་མཆོད་བསྟོད་ནོངས་བཤགས་གཤེགས་བསྡུ་བསྡེ་སྨོན་ཤིས་བརྗོད་ཀྱི་བར་དུ་ལས་བྱང་ལྟར་བྱའོ།།བླ་མ་ཞི་དྲག་སྒྲུབ་ལ་དབང་།།ལྷ་འདྲེའི་སྲོག་ལ་དབང་སྒྱུར་ཐོབ།།བྱེ་བྲག་ཕྲིན་ལས་རང་དབང་འགྲུབ།།དེ་ཕྱིར་སྨིན་ལམ་དབང་གི་རྒྱལ།།གང
འདིས་མི་སྲུན་ནག་པོའི་ཕྱོགས་ལ་སོགས།།སྐྱེ་རྒུའི་རྒྱུད་ལ་རིགས་ཁམས་ཡེ་ཤེས་མཆོག།གསོས་ཐེབས་སྨིན་གྲོལ་མྱུ་གུ་སྟོབས་རྒྱས་ཏེ།།འབྲས་བུའི་ཐ་མ་དྲག་པོ་མངོན་བྱེད་ཤོག།ཅེས་པ་འདིའང་གང་ལས་བརྒྱུད་པའི་ཁུངས་མཁས་གྲུབ་

ཀརྨ་ཆགས་མེད་ཀྱི་གསུང་ར་བསོར་བཞག།རྩ་བའི་གཞུང་དང་།མང་རིས་པ་ཎ་ཆེན་རིན་པོ་ཆེའི་བཞེད་པར་བསྟུན་ཏེ།པདྨ་གར་དབང་ཕྲིན་ལས་འགྲོ་འདུལ་རྩལ་གྱིས་དཔལ་སྤུངས་ཡང་ཁྲོད་ཙཱ་འདྲ་རིན་ཆེན་བྲག་གི་སྒྲུབ་གནས་ཀུན
བཟང་བདེ་ཆེན་འོད་གསལ་གླིང་དུ་སྦྱར་བ་དགེ་ལེགས་འཕེལ།།